
INTRODUCTIO 

SINGULARIS  ARABUM  METHODUS  FRACTU- 
RAS OSSIUM  CURANDI. 


Mr  . Eaton y Anglorum  olirn  apud  Bassorenses  con- 
sul, seu  mercaturae  procurator,  cum  in  istis  terris 
versaretur,  hunc  fracturas  ossium  curandi  modum 
accuratius  observavit.  Qui  quum  in  oppido  Ben- 
darek  esset,  ad  Sinum  Persicum  sito,  tormento  bel- 
lico forte  collapso,  militis  cujusdam  ex  Arabum 
turba,  tibia  atque  pes  ita  fracti  sunt,  ut  in  exiguas 
partes  ossa  discederent,  assulaeque  cutem  trans- 
figerent. 

Medicus  europaeus,  qui  cum  illo  erat,  ut  vitam 
hominis  servaret,  nihil  superesse,  praeter  amputa- 
tionem supra  articulum  genu,  contendebat:  quam 
tamen  operationem,  licet  admodum  necessariam,  cum 
omnes  istarum  regionum,  tum  praecipue  Bassorae 
incolae,  non  audent  subire,  sed  methodo  potius  in 
ejusmodi  casibus  utuntur,  jam  dudum  more  recepta, 
cl  hic  quidem  brevibus  describenda. 

Jam  primum  aeger  in  arca  sive  lectica  aperta 
locatur,  pedique  laeso  stragulum,  oleo  perfusum, 

substernitur.  Tum  partes  fractae,  aut  conquassatae, 
quantum  fieri  potest,  in  pristinam  formam  redactae, 
quasi  involucro  ex  gypso  comparato,  obducuntur. 
Quemadmodum  artifices  aere  liquefacto  imaginum 
figuras  sibi  fingunt,  ita  et  illi  homines  gypsum  li- 
quefactum subter  pedem  effundunt,  usque  ad  dimi- 
diam ejus  crassitiem,  quo  scilicet,  inaequalibus  om- 
nibus sublatis,  idoneus  vulnerato  pedi  lectulus  pa- 
retur, in  quo  apte  commodeque  possit  decumbere. 

Simulque  certis  intervallis,  focisque  maxime  ido- 
neis, fistulae  ex  arundine  paratae  disponuntur,  per 
quas  omnis  generis  humoribus  facilis  exitus  pateat 
per  ipsam  gypsi  massam* 

Hac  vero  quasi  theca  gypsea  probe  condensata, 
quod  intra  brevissimum  temporis  spatium  fieri  con- 
suevit, reliqua  quoque,  nimirum  superior  cruris  pars, 
eodem  modo  involvitur,  atque  ita,  tamquam  per  ca- 
ligae speciem,  intra  naturalem  figuram,  quantum  id 
fieri  potest,  fractae  partes  continentur;  ea  tamen 
habita  ratione,  ut  pro  ossium  finibus,  longius  pro 
minentibus,  sinus  quoque  adversi  formentur,  quibus 
omissis  extendi  crus  non  posset* 

Quibus  omnibus  diligenter  comparatis  per  gyp- 
sum, molle  adhuc,  juxta  tibiae  directionem,  sulcus 
seu  canalis  de  scribitur,  qui  liquores  eos,  quibus 
pro  medicamentis  utuntur  (est  autem  liquoris  spiri- 
tuosi  genus,  ex  dactilis  parati)  excipiat.  Quo  faci- 
lius, si  necesse  fuerit,  oculis  quoque  affectum  crus 
lustrari  possit,  altera,  i.  e.  superior  gypsi  forma, 

passim  inciditur,  ita  tamen,  ut  ad  ipsum  pedem  fo- 
ramina non  pertingant.  Quibus  apparatis  involu- 
crum gypseum  sine  ullo  aegri  cruris  incommodo 
perfringi  atque  removeri  potest.  Stragulum  vero, 
quod  oleo  illitum  esse  diximus,  et  quominus  gyp- 
sum lecticae  adhaerescat,  impedit,  et  caligae  in  alio 
loco,  si  opus  fuerit,  collocandae  inservit. 

Simplici  hac  methodo  miles  ille  perfectam  va- 
letudinem recuperavit.  Vulneratus  mense  Majo,  jam 
quidem  Sept.  ita  valebat,  ut  Eaton  ambulantem,  pe- 
deque, licet  non  parum  deformi,  ceterum  autem  bene 
valido,  maxime  laetum  inveniret.  — 

Conf.  Eaton  in  Epistola  ad  Guthrie  medicum 
Petropolitan.  Conf.  Medie.  Comment.  II.  Dec.  9 Tom. 
pag.  79. 

GYPSI  PRAEPARATIO. 

Gypsi  usti,  quo  utimur  ad  fracturas  ossium  cru- 
ris curandas,  non  nisi  una  opus  est  mensura,  quae 
semodii  nomine  (Metze)  vulgo  audit.  Et  haec  qui- 
dem gypsi  quantitas  exiguis  paulatim  portionibus  in 
vas,  quod  octo  circiter  mensuras  capere  possit,  aqua 
dimidio  tenus  impletum,  caute  infunditur,  ac  dili- 
genter probeque  agitatur,  ut  singulis  portionibus 
perfecte  liquefactis,  omnis  massa  syrupi  spissitudi- 
nem referat. 

Ipsa  vero  gypsi  fusio  hoc  fere  modo  institue- 
batur. Arca  lignea,  cruris  longitudinem  paullo  su- 
perans, quo  scilicet  melius  crus  cum  ipsis  condylis 

femoris  in  ea  recondatur,  usque  ad  dimidiam  par- 
tem arena  impletur.  In  hanc  autem  arenam  ferula 
imittitur  e charta  densata,  sex  fere  digitos  lata,  ne- 
que minus  ex  utraque  parte  similes  pagulae  ponun- 
tur, ita  ut  ipsa  charta  fusionis  formam  repraesentet. 
Quae  quidem  charta,  simulque  sura,  oleo  aut  pin- 
guedine aliqua  inunguntur,  ne  massa  illa  gypsea 
cum  crure,  vel  cum  chartae  laminis  conglutinetur. 

Atque  ita  forma  ad  fusionem  faciendam  com- 
parata, crus  fractum  a duohus  hominibus,  extensio- 
nem et  contraextensionem  strenue  exercentibus,  in 
arca  continetur.  Tum  vero  medicus  massam  gyp- 
seam, antea  liquefactam,  in  formam  infundit,  ita 
quidem,  ut  spatium,  quod  inter  ferulas  atque  crus 
exstat,  omnino  compleat,  ipsius  vero  cruris  dimidiam 
crassitiem  aliquantulum  excedat. 

Atque  ipsa  fusio  ^celeriter,  nullaque  mora  interpo- 
sita, perficienda  est,  quia  brevi,  nimirum  post  decem 
horae  minuta,  massa  indurescit,  atque  id,  quod  se- 
rius infunditur,  cum  priore  minime  coalescit.  Di- 
midia tantum  hora  elapsa,  perfecte  jam  condensa- 
tum gypsum  erit,  justaque  duritie  conspicuum,  ni- 
hilque  oberit,  quominus  et  arca,  et  laminae  c charta 
densata  paratae,  removeantur. 

Hoc  igitur  modo  singulae  formae  ad  fusionem 
faciendam  construebantur.  Sed  quum  molestum  es- 
set, novas  semper  componere,  Exper.  Dr.  Keyl  unam 
exstruere  conatus,  quae  pluribus  casibus  sufficeret, 
eam,  quam  nunc  descripturus  sum,  commendavit. 

Arcam  tibi  fingas  longitudinis  digitorum  viginti  duo- 
rum, latitudinis  digitorum  septem,  cujus  parietes 
laterales  uncis  tendiculisque  seu  fibulis  inter  se  con- 
juncti, quo  facilius  replicentur,  gypsoque  eximendo 
pateant,  per  ginglymos  rotundos  cum  ea  tabula,  quae 
fundum  constituit,  cohaereant;  posterior  vero  lamina 
segmento  arcuato  insignis  sit,  quo  pedem  commode 
excipiat  Itaque  ossium  finibus  per  extensionem  et 
contraextensionem  rite  coaptatis,  crus  in  arca  con- 
tinetur ita,  ut  inferior  ejus  pars  fundum  non  attin- 
gat, deinde  eodem  modo,  quo  diximus,  fusio  perfi- 
citur. Dimidia  vero,  vel  integra  hora  elapsa,  lami- 
nis lateralibus  replicatis,  arcaque  sine  ulla  difficul- 
tate remota,  crus  laesum  in  forma,  sive  involucro 
gypseo,  immobile  sustinetur. 

Quodsi  aeger  irrequietus  fuerit,  aut  infans,  aut 
si  cum  hac  methodo  Faustii  quoque  machinam  pen- 
silem conjungere  volueris;  fusionis  formam  rotun- 
dam hoc  fere  modo  comparare  debebis:  Chartae 
densatae  laminae  duae,  circa  septem  digitos  longae 
totidemque  latae,  ita  conformantur,  ut,  segmentis 
arcuatis  excisis  pro  cruris  diversa  crassitie,  sinum 
utrinque  referat.  Unius  digiti  spatio  interjecto  alii 
formantur  arcus,  sibi  invicem  respondentes,  ac  pro 
cruris  longitudine  ferulis  ex  eadem  charta  densata 
comparatis,  conjungendi,  quibus  laminae  istac  suo 
loco  continentur  ita,  ut  collabi  nequeant.  Quod 
ne  forte  accidat,  bacillo  etiam  interposito,  firmari 
possunt.  Interna  autem  hujus  formae  superficies 

charta  obducitur,  atque  unguento  illinitur,  ne  gyp- 
sum cum  illa  cohaerescat,  deinde  fusio  modo  supra 
enarrato  perficitur. 

In  curandis  hominibus  aetate  provectis,  fractu- 
ris ve  simplicibus,  ubi  aut  nulla  apparet  inflammatio, 
aut  tam  exigua,  ut  fomenta  frigida  non  exigere  vi- 
deatur, Cei.  Kluge  massam  gypseam  cum  charta 
bibula  ingeniose  non  magis  quam  apte  conjungi  ju- 
bet. Quod  ut  fiat  chartarum  bibularum  scapus  di- 
midius, minutissime  concisus,  aquae  mensuris  tribus 
tam  diu  maceratur,  donec  jam  plane  diffusus,  pul- 
tis instar  in  massam  mollem,  fluidamque  abierit. 
Cui  deinde,  continuo  agitando,  gypsi  tantum  adji- 
citur, quanto  opus  est,  ut  omnis  massa  justam  ob- 
tineat consistentiam.  Gypsum,  hoc  modo  praepara- 
tum, mollius  est,  magisque  glutinans  et  humidum, 
quare  iis  casibus  quos  laudavi,  aptissime  respondet, 
tum  quod  minus  indurescit,  tum,  quod  frigidam  il- 
lam humiditatem  per  longius  tempus  intus  sustinet. 
Neque  tamen  unquam  ad  hujus  modi  massam  fo- 
menta frigida  applicanda  sunt,  quippe  quibus  nimis 
mollis  redditur,  ita  ut  vel  digitorum  vestigia  im- 
pressa retineat,  et  mox  omnino  corrupta  dilabatur. 

Neque  recentibus  tantum  fracturis,  inflamma- 
tione nondum  oborta,  gypsi  fusio  adhiberi  potest, 
sed  etiam  iis,  quae  jam  per  longius  tempus  protrac- 
tae, tumore  inflammatorio  extenduntur.  Etenim  utris- 
que aptissima  fusio  est,  cum,  superiore  cruris  facie 
plane  aprica,  fomentis  frigidis,  hirudinibusque  ap- 

plicatis,  et  situ  immobili,  inflammatio  vel  prohiberi, 
vel  saltem  mitigari  et  digeri  possit,  ita,  ut  paucis 
diebus  interjectis,  dolores  inflammatorii,  intumescen- 
tia, etc.  prorsus  evanescant.  Tumore  autem  omni 
composito  atque  sublato,  forma  gypsea  nimis  ampla 
existat,  necesse  est:  ubi  aut  linteo  idoneo  spatium 
inter  crus  et  gypsum  complere,  aut  novam  fusionem 
instituere  poteris. 

Atque  ita,  prout  vulnerati  pedis  temperies  po- 
stulare videtur,  per  proximas  hebdomades  fomentis 
illis  frigidis  continuo  repetitis,  crus  in  gypso  tam 
diu  continetur,  donec  consolidatio  perfecta  contige- 
rit, neque  prius  quam  quatuor  hebdomadibus  elap- 
sis, liberari  debet;  imo,  ne  tum  quidem  aliter,  nisi 
levi  fascia  imposita,  gerendum. 

Hoc  igitur  modo  gypsi  in  crus  infusio  optimam 
se  atque  simplicissimam  apud  omnes  aegros,  qui  ea 
ubi  sunt,  haud  dubie  praestitit;  siquidem  nulla  est 
methodus,  quae  ad  ossa,  in  forma  ac  figura  justa 
continenda  (qua  opus  est,  ut  et  consolidatio  per- 
fecta existat,  et  functio  partis  restituatur),  tantum, 
quantum  illa,  valeat. 

Quod,  quanti  sit  aestimandum,  ex  ingenti  vinc- 
turarum ferularumque,  ad  id  inventarum,  multitu- 
dine, potissimum  intelligitur,  quae  cum,  nisi  majore 
pretio,  comparari  plane  nequeant,  tum  his  imprimis 
difficultatibus  premuntur;  quod: 

1)  pleraque  earum  totam  extremitatem  inferio- 

rem  violenter  extendunt,  unde  articulorum  nimia  ex- 
pansione coorta,  paralyses  nascuntur; 

2)  crus  aegrum,  morbo  dolorifico  satis  affec- 
tum, molesto  onore  nimis  irritant; 

3)  totum  crus  tam  arcto  integumento  quasi  ves- 
tiunt, ut  medicus,  nisi  vinctura  soluta,  dolores  aegro 
intolerabiles  excitare,  ossiumque  consolidationem  te- 
mere interpellare  voluerit,  locum  fractum  oculis  quo- 
tidie inspicere  plane  nequeat; 

4)  denique  et  propter  positionem  et  propter 
molem,  qua  aegrum  infestant,  moleste  feruntur. 

Quae  quidem  omnes,  ut  ceteras  omittam,  dif- 
ficultates, gypso,  circa  crus  effuso,  commode  vitan- 
tur, praesertim  cum  et  aliis  desideriis,  quae  idonea 
fracturae  ossium  vinctura  exposcere  solet,  haec  me- 
thodus eximie  respondeat.  Siquidem: 

1)  Apparatus  ejusmodi  totum  crus  ita  compre- 
hendat necesse  est,  ut  moveri  neque  possit,  neque 
passim  nimis  comprimatur; 

2)  ut  diversae  etiam  longitudinis  cruribus  aeque 
adhiberi  possit,  finesque  ossium  fractorum  seceden- 
tes, rite  coaptatos,  in  naturali  situ,  ne  consolidatio 
forte  inhibeatur,  probe  sustineat; 

3)  ut  membro  vulnerato  arctissime  adplicatum 
adminiculum,  ipsi  aegro  molestiae  nihil  inferat; 

4)  ut  crus  laesum  quolibet  tempore  lustrari  si- 
nat: id  quod,  nisi  fusione  gypsea,  qua  superior 
crus  pars  omnino  libera  jaceat  usi  fuerimus,  nun- 
quam assecutari  sumus; 

5)  non  opus  est  fusione  repetita,  quod  et  in 
stadio  inflammationis,  et  in  stadio  consolidationis 
maximi  momenti  est,  quoniam  inflammatio,  tum  ipso 
cruris  situ  immobili,  tum  fomentis  frigidis  applica- 
tis, discuti  poterit.  His  ferulae  chartaceae  atque 
fasciae  plane  nihil  prosunt,  quippe  quae,  aqua  per- 
fusae, ita  mollescunt,  ut  post  paucos  dies  necessa- 
rio removendae  sint;  unde  nova  dislocatione  coorta, 
crebrae  nascuntur  pedum  deformitates; 

6)  aegris  vero  nimis  inquietis,  hominibusve 
ebriis,  gypsi  fusio  unica  est,  qua  commode  tutoque, 
quominus  crus  fractum  moveatur,  finesque  coaptati 
denuo  secedant,  impediri  possit. 

Ouae  quidem  res  quanti  sit  momenti,  inprimis 
ego  in  muliere  quadam,  cujus  crus  curru  supervecto 
fractum  erat,  manifeste  observavi.  Ebria  adhuc, 
multumque  agitans  corpus,  in  nosocomium  Caritatis 
delata  est.  Utroque  dextri  cruris  osse,  tibia  et  fi- 
bula, prope  malleolum  fracto,  pes  cum  reliquo  cor- 
pore non  nisi  per  cutem  cohaerebat.  Atque  illa 
tamquam  furibunda  clamabat,  et  crus  fractum  tam 
vehementer  jactabat,  ut  nos,  ne  cutem  tandem  ossa 
transfigerent,  magnopere  vereremur.  Quam  ob  rem 
praeter  formam  gypseam,  methodo  supra  laudata 
perficiendam,  nullum  exstitit  vincturarum  genus,  quo 
fines  ossium  ita,  ut  hoc  in  casu  neccsse  erat,  con- 
tinerentur. Itaque  fusio  gypsi,  lege  artis  perfecta, 
fasciis  supra  crus  ligatura  conjunctis  circumdata, 
tantam,  quanta  opus  erat,  firmitatem,  pedi  vulne- 

rato  praestabat,  ut  ne  vehementissimis  quidem  ae- 
grotae motibus  jactationibusque  laederetur, 

6)  Praeterea  gypsi  fusio,  cum  minimo  quoque 
pretio  comparari  possit,  tum  facillime,  ac  sine  ulla 
artis  doctrinaeve  peritia  perficitur, 

7)  At  vero  methodus  nostra  ad  fracturas  prope 
articulos  sanandas  plurimum  valet,  praesertim  cum 
his  quidem  locis  ceterum  fasciarum  genus  difficil- 
lime applicetur,  ita  ut  in  hujusmodi  fracturis  ampu- 
tatio pedis  unicum  saepenumero  remedium  exhibeat. 

8)  Neque  in  fracturis  comminutis  minoris  est  mo- 
menti, quarum  cura  hucusque  maximis  laborabat  dif- 
ficultatibus, ac  saepissime  infausto  eventu  notabatur. 

9)  Pede  gypsi  liquefacti  massa  perfuso,  com- 
plicationes etiam,  si  quae  fuerint,  ut  vulnera  quas- 
sationes etc.  facillime  tolluntur.  Quodsi  vulnus  ali- 
cubi adsit,  quo  melius  simul  cum  fractura  curari 
possit,  idoneis  locis  singulae  gypsi  portiones  ex- 
cidi possunt. 

Atque  inter  has  fractorum  ossium  complicatio- 
nes hae  imprimis  referendae: 

1)  vehementior  inflammatio;  cujus  quidem  de- 
cursus, cruris  superiore  facie  in  aprico  posita,  ne- 
que ullo  involucro  tecta,  bene  observari  fomentis- 
que  frigidis,  hirudinibusque  applicatis  rite  discuti 
potest,  sine  ullo  pedis,  e vincturarum  apparatu  exi- 
mendi, atque  ita  inflammationis  augendae,  detrimento; 

2)  vulnera ; quae  aptis  ex  tota  gypsi  forma  por- 
tionibus excisis,  ita  quidem,  ut  totius  massae  con- 
tinui- 


tiiiuitas  plane  non  tollatur,  circumspecte  curari 
possuut. 

3)  haemorrhagiae;  — eodein  modo,  gypso  ido- 
neis locis  caute  perforato,  sive  ligatura,  sive  aliis 
remediis,  pede  integro  in  formam  suam  redacto,  cu- 
randae sunt; 

4)  neque  eorum  morborum  turba,  quae  ceteras 
curandi  methodos  facillime  sequitur,  uti  oedemata, 
contracturae,  totius  extremitatis  inferioris  molesta 
flexio  et  longitudinis  diininutio,  aegrotis  hoc  modo 
curatis  unquam  supervenit:  siquidem  omnes  perfecte 
sanati,  nullaque  deformitate  superstite,  nosocomium 
reliquerunt. 

Sed  patellae  quoque  fracturis,  ad  extensionem 
totius  extremitatis,  perpetuo  sustinendam,  saepenu- 
mero  eandem  utilitatem  praestitit  Neque  ego,  ut 
ad  novissimum  aevum  oblivionis  tenebris  methodus 
nostra  obruta  jaceret,  aliam  causam  effecisse  credi- 
derim, quam  quod  totam  extremitatem  inferiorem 
gypso  liquefacto  perfundendam  esse  medici  putave- 
rint, quod  et  accuratiorem  partis  laesae  observatio- 
nem omnino  prohiberet,  et  inflammationem  ingenti 
involucri  gypsei  mole  valde  augeret, 

HISTORIA  MORBI. 

Christ.  Plene , faber  lignarius,  annos  quadra- 
ginta quatuor  natus,  constitutionis,  qualis  ejusmodi 
hominum  esse  solet,  robustae,  trabe  iu  acutum  finem 
exeunte,  insigni  ab  altitudine  iu  crus  delapsa,  ita 

vulneratus  est,'  ut  humi  prostratus,  neque  surgere, 
neque  pedibus  incedere  posset,  sed  adstantium  hu- 
meris ad  alium  locum  deferretur.  At  brevi  post  ad 
nosocomium  caritatis  delatus  est. 

Exploratione  solito  modo  facta,  examineque  in- 
stituto, utrumque  cruris  os  fractum  esse  manifeste 
apparebat,  et  dislocatio  quidem  tanta  aderat,  ut  os- 
sium fractorum  fines  angulum  describerent,  qui  recti 
magnitudinem  facile  aequabat.  Praeterea  extremi 
ossium  sejunctorum  fines,  ipso  fracturae  loco  in 
exigua  frustula  diffissi,  ac  fere  comminuti  morbi  gra- 
vitatem eximie  augebant.  — Aegrotus  ingentibus  sesc 
doloribus  internis  cruciari  conquerebatur,  neque  frac- 
torum ossium  clarissima  crepitatio  deerat,  et  auribus, 
et  digitis  admotis,  facillime  percipienda. 

Quare  cum  repositio,  licet  ob  fracturam  com- 
minutam et  asseralem  non  sine  difficultate  atque 
molestia  facta,  et  pes  aegroti  in  idoneum  situm  re- 
dactus esset,  arca  arena  impleta,  ad  curationem  usi 
sumus  *). 

Ut  vero  imminenti  inflammationi  pro  viribus 

*)  Arca,  de  qua  agitur,  descripta  est  ab  Adolph  Rich- 
ter:  Handbuch  von  den  Briichen  und  Verrenkungen  der 
Knochen.  Berlin,  p.  450.  Hoc  autem  modo  construi- 
tur: In  arcam  ligneam,  dimidio  tenus  arena  humida  im- 
pletam, crus  fractum  immittitur,  totoque  ambitu  ejus- 
modi arena  ita  circumdatur,  ut  superior  ejusdem  pars 
nuda  maneat,  latus  vero  utrumque  massa  illa,  quamlibet 
figurae  mutationem  sponte  ineunte,  quasi  obductum  at- 
que involutum,  hoc  in  statu  persistere  possit. 

occurreremus,  crus  vulneratum  glacie  et  aqua  frigi- 
dissima assidue  fovebatur.  Quae  quidem  fomenta, 
quo  magis  inflammatio  adaugebatur,  eo  diligentius 
continuata  sunt,  scilicet,  ut  tumor  ille  inflammato- 

rius,  si  discuti  nequiret,  latius  saltem  non  diffun- 
deretur. Attamen  arca  arenosa  ad  retentionem  ef- 
ficiendam, ei,  quam  diximus,  ossium  dislocationi 
necessariam,  nequaquam  sufficiebat:  quippe  quum 
denuo  fines  eorum  secederent,  et  suppuratio  orire- 
tur, digitis  admotis  ex  fluctuationis  sensu  atque  ru- 
bore crysipelatoso  facile  cognoscenda.  Quae  qui- 
dem suppuratio  sensim  sensimque  ingravescebat,  at- 
que postridie  kal.  Decembres  eo  usque  processerat, 
ut  per  partes  molles  omnino  eruptura  videretur. 
Quam  ob  rem,  cum  positione  cruris  firmiori  ac 
tutiori  quam  maxime  opus  esset,  ut  acuti  partium 
disjunctarum  fines,  quorum  continua  irritatione  sup- 
puratio sustentaretur  atque  aleretur,  aucta  retentio- 
nis vi,  apte  conderentur;  arca  remota,  dislocatione 
autem  per  extensionem  et  contraextensioncm  pru- 
denter sublata,  gypsi  fusio,  quae  fere  totum  crus 
circumdaret,  applicata  est.  Nihilo  tamen  minus  fo- 
menta frigida  continuo  adhibebantur,  quibus  puris 
conflati  resorptio,  si  qua  fieri  posset,  sustineretur 
atque  foveretur. 

Ceterum  aegrotus  bene  valebat,  functiones  gra- 
viores rite  succedebant,  appetitus  ciborum  normalis 
aderat,  pulsus  paulum  concitatus. 

Atque  in  eadem  positione  membrum  vulneratum 

perseveravit,  neque  ut  puris  resorptio  augeretur,  re- 
media laxantia  negligebantur. 

D.  13  Decembr.  eo  curatio  processerat,  ut  con- 
tinua frigoris  applicatione  situque  cruris  immobili, 
maxima  puris  pars  resorptionis  auxilio  evanuisset, 
nec  nisi  externa  parte  cruris  exigua  fluctuatio  super- 
esset.  Aegrotus  omnino  bene  se  habet.  Fomenta 
frigida  assidue  continuantur. 

D.  20  Decembr.  Nullo  amplius  suppurationis 
fluctuationisve  vestigio  apparente,  fomenta  frigida 
omissa  sunt.  Manu  cruri  fracto  admota,  fines  os- 
sium callo  jam  cohaerere,  facile  intelligitur.  Ne  vero 
pede  forte  commoto,  mollis  adhuc  colli  hujusce  massa 
frangeretur,  aegrotus  pedem  usque  ad  d.  10  Januar. 
in  forma  gypsea  continere  jussus  est. 

Dicto  autem  die,  pede  vestitu  gypseo  tandem 
liberato,  firma  consolidatio  manifeste  cernebatur. 

Atque  ita  crus,  misere  conquassatum,  nullo  de- 
formitatis vestigio  superstite,  in  pristinam  valetudi- 
nem felicissime  restitutum,  aegrotusque  ex  nosoco- 
mio dimissus  est. 

CURRICULUM  VITAE. 

Ego  Fridericus  Guilelmus  Ferdinandus  Rauch,  natus  sum 
Berolini  die  vigesimo  octavo  Mensis  Julii  MDCCCI1I, 
patre  Friderico  Guilelmo , matre  Ludovica,  e gente  Kum- 
mert , confessionique  evangelicae  addictus  sum.  Ad  an- 
num aetatis  vicesimum  usque  Gymnasium  quod  Berolini 
Directore  Bel/ermann , viro  aestumatissimo,  florebat,  fre- 
quentavi et  iis  operam  navavi  literis,  quae  altioribus 
studiis  ineundis  viam  muniunt.  Deinde  inter  seminarii 
Friderici-Guilelmi  medico- chirurgici  alumnos  receptus 
octo  per  semestria  hisce  praelectionibus  interfui: 

Illustr.  Link  de  Botanice,  historia  naturali,  et  toxi- 
cologia;  Cei.  VFolff  de  logice  et  psychologia;  Illustr. 
Rudolp/u  de  Encyclopaedia  medica,  anatomia  universa, 
comparata,  organorum  sensuum,  dentium  atque  de  phy- 
siologia; Illustr.  Knape  de  osteologia,  splanchnologia, 
syndesmologia,  et  Illustr.  Knape  et  Cei.  Casper  de  arte 
formulas  medicas  concinnandi,  disserentes  audivi ; in  arle 
cadavera  rite  secandi  Illustr.  Rudolphi  et  Illustr.  Knape 
duces  mihi  fuerunt.  Praelectionibus  Cei.  Eck  de  physio- 
logia; Cei.  Osann  de  materia  medica  et  balneis  audivi; 
Illustr.  Tlermbslaedt  de  pharmacia,  Cei.  Turte  de  che- 
mia, physice  et  pharmacia;  Illustr.  Fr.  Hufeland  de  pa- 

thologia  generali,  semiotice  ac  therapia  tam  generali 
quam  speciali;  lllustr.  Horn  de  pathologia  speciali,  de 
morbis  mentis  et  syphyliticis ; lllustr.  Kluge  de  chirurgia 
generali,  de  morbis  ossium  mechanicis,  de  arte  obste- 
tricia, et  arte  fascias  rite  imponendi;  Nobilis  de  Graefe 
de  akiurgia,  lllustr.  Rust  de  chirurgia  universa  et  cursu 
operationum  una  cum  lllustr.  Kluge ; lllustr.  Guilel.Hu- 
feland  de  therapia  tam  generali  qnam  speciali  disserentes 
adii,  neque  abfui  exercitationibus  clinicis  lllustr.  Hufe- 
land , lllustr.  Neumann,  Nobilis  de  Graefe , lllustr,  Rust 
et  lllustr.  Kluge. 

Et  hoc  quidem  modo  studiorum  cursu  peracto,  exa- 
minibusque solitis  feliciter  superatis,  spero  fore,  ut  doc- 
toralis  laurea  mihi  concedatur,  quo  facto,  Postampium,  me- 
dici militaris  inferioris  munus  suscepturus,  me  conferam. 

THESES  DEFENDENDAE. 


T, 


i. 


epanatio  per  se  numquam  perniciosa. 


II. 

Pleuritis  a peripneumoma  facile  distinguitur. 

III. 

Gangraena  nosocomialis  sola  vi  medicatrice  naturae  nun- 
quam sanatur . 


IV. 


Lues  larvata  non  exislil. 


